Source: https://www.najpravo.sk/rady-a-vzory/vzory-rozhodnuti-sudu/uznesenia/p/poriadkova-pokuta-54-ods-2-ep-vzor-uznesenia.html?addToFavorite
Timestamp: 2020-02-18 05:58:02+00:00

Document:
Poriadková pokuta § 54 ods. 2 EP (vzor uznesenia) | P | Najprávo.sk - najlepší právny poradca
16.3. 2011, 17:43 | Edmund Horváth
1Er/15/2008-23
6908207246
Okresný súd XY v exekučnej veci oprávneného XY proti povinnému XY o zaplatenie ... s príslušenstvom vedenej súdnou exekútorkou JUDr. ..., Exekútorský úrad ..., ..., pod sp. zn. Ex ... takto
Súd u k l a d á povinnému ... poriadkovú pokutu vo výške 100 Eur, ktorú je povinný zaplatiť pripojenou poštovou poukážkou do troch dní od právoplatnosti tohto uznesenia.
Dňa 12. apríla 2010 navrhla súdna exekútorka, aby súd uložil povinnému poriadkovú pokutu v súlade s ustanovením § 53 ods. 1 O. s. p. a § 54 ods. 2 Exekučného poriadku, keďže povinný nereagoval na výzvu na poskytnutie súčinnosti pri vykonávaní exekúcie podľa § 54 ods. 2 Exekučného poriadku. Exekútorka predložila fotokópiu výzvy na poskytnutie súčinnosti a zdokladovala šetrenia ohľadom majetkových pomerov povinného.
Podľa § 54 ods. 2 Exekučného poriadku exekútor môže predvolať povinného a vyzvať ho na splnenie povinnosti, ktorú mu ukladá rozhodnutie, a na vyhlásenie o svojom majetku. Povinný musí odpovedať exekútorovi do jedného týždňa od doručenia výzvy. Ak túto povinnosť nesplní alebo ak v odpovedi uvedie úmyselne nepravdivé alebo neúplné údaje, môže mu súd na návrh exekútora uložiť poriadkovú pokutu. Proti rozhodnutiu o uložení pokuty je prípustné odvolanie.
Ustanovenie § 54 ods. 2 Exekučného poriadku oprávňuje exekútora vyzvať oprávneného na vyhlásenie o svojom majetku. Ustanovenie zároveň ukladá povinnosť povinnému odpovedať exekútorovi do jedného týždňa od doručenia výzvy. Následkom neuposlúchnutia tejto výzvy môže byť uloženie poriadkovej pokuty podľa § 53 Občianskeho súdneho poriadku. Vzhľadom k tomu, že povinný na výzvu exekútora zo dňa 4. 8. 2009, ktorú prevzal dňa 10. 08. 2009, nereagoval, súd postupoval podľa § 54 ods. 2 Exekučného poriadku a § 53 ods. 1 Občianskeho súdneho poriadku a uložil povinnému poriadkovú pokutu vo výške 100 Eur. Výška uloženej poriadkovej pokuty sa súdu javila primeraná závažnosti neuposlúchnutia výzvy exekútora.
P o u č e n i e : Proti tomuto uzneseniu možno podať odvolanie do l5 dní odo dňa jeho doručenia písomne v 2 vyhotoveniach na Krajský súd v XY cestou tunajšieho súdu.
Hlasovalo: 1580

References: § 54
 súd 

Súd 
 súd 
 § 53
 § 54
 § 54
 § 54
 súd 
 § 54
 § 53
 súd 
 § 54
 § 53
 súd